open-index/open-wikipedia-markdown huggingface dataset:
لاگوس

**لاگوس**  نائجیریا کا سب سے بڑا شہر اور بندرگاہ ہے۔ شہر کی آبادی ایک سے ڈیڑھ کروڑ کے درمیان ہے، اس طرح یہ بر اعظم افریقا کے بڑے شہروں میں سے ایک ہے۔

یہ شہر 12 دسمبر 1991ء تک نائجیریا کا دارالحکومت رہا، جسے بعد ازاں ابوجا منتقل کر دیا گیا۔ اس شہر کا شمار ان شہروں میں ہوتا ہے جو ملک کا سب سے بڑا شہر ہونے کے باوجود دارالحکومت نہیں ہیں۔

## تاریخ

گو کہ یہ علاقہ پہلے سے آباد تھا لیکن اس کو لاگوس کا نام 1472ء میں پرتگیزی جہاز راں سیکوئرا نے دیا جس کے معنے "جھیلیں " کے ہیں۔ 1851ء تک یہ علاقہ تجارتِ غلاماں کے لیے معروف رہا۔ 1841ء میں لاگوس کے تخت پر اوبا آکیٹوئے براجمان ہوئے تو انھوں نے غلاموں کی تجارت پر پابندی لگانے کی کوشش کی لیکن مقامی تاجروں نے اس پابندی کے خلاف مزاحمت کی اور شاہ کو تخت سے اتار کر اس کے بھائی کو بادشاہ بنا دیا۔ اوبا نے جلا وطنی کے ایام میں برطانیہ کے حکام سے ملاقات کی اور بالآخر 1807ء میں غلاموں کی تجارت پر پابندی عائد کر دی گئی اور اوبا نے اپنا انھیں ایک مرتبہ لاگوس کا تخت مل گیا۔

1861ء میں سلطنت برطانیہ نے لاگوس کو نو آبادی بنا لیا اور 1886ء تک موجودہ پورے نائجیریا پر برطانیہ کا قبضہ ہو گیا۔ 1914ء میں جب نائجیریا محروسہ مملکت (Protectorate of Nigeria) کا قیام عمل میں آیا تو لاگوس کو اس کا دار الحکومت قرار دیا گیا۔ اس کے بعد سے یہ 1960ء میں برطانیہ کی آزادی کے بعد بھی ملک کا دار الحکومت رہا۔ 1960ء اور 1970ء کی دہائی میں نائجیریا میں اقتصادی ترقی کے نتیجے میں یہاں تیز رفتار ترقی ہوئی۔ شہر 1914ء سے 1991ء تک نائجیریا کا دار الحکومت رہا، جس کے بعد یہ وفاقی علاقہ دار الحکومت کے خطاب سے محروم کر دیا گیا اور دار الحکومت نئے قائم شدہ شہر ابوجا منتقل کر دیا گیا۔

## جغرافیہ

لاگوس بحر اوقیانوس کی خلیج گنی کے ساحلوں پر دریائے نائجر کے ڈیلٹائی علاقے کے مغرب میں واقع ہے۔ شہر ایک بڑی ساحلی جھیل اور اس میں متعدد بڑے جزائر کے مجموعے پر مشتمل ہے۔ تین بڑے جزیرے جزیرہ لاگوس، اکیویی اور وکٹوریہ ہیں۔ تجارتی مرکز جزیرہ لاگوس ہے جو تین پلوں کے ذریعے باقی جزائر سے جڑا ہوا ہے۔

## معیشت

لاگوس میں نائجیریا کی اہم ترین بندرگاہ واقع ہے۔ یہ بندرگاہ صارفی، غذائی مصنوعات، گاڑیاں، مشینری اور صنعتی خام مال کی درآمد اور لکڑی اور زرعی مصنوعات کی برآمد کے لیے استعمال کی جاتی ہے۔ البتہ اس بندرگاہ سے برآمد ہونے والی سب سے اہم شے خام تیل ہے جس کی برآمد میں 1997ء سے 2000ء کے درمیان بہت اضافہ ہوا۔ ملک کی کل جی ڈی پی کا 20 فیصد اور غیر ملکی شرح مبادلہ کا 95 فیصد تیل و پٹرولیم مصنوعات سے حاصل ہوتا ہے۔

لاگوس نائجیریا کا تجارتی مرکز بھی ہے۔ ملک کے تمام بڑے بینکوں اور مالیاتی اداروں کے دفاتر یہاں واقع ہیں۔ نائجیریا کی مشہور مالیاتی جعل سازیاں بھی یہیں ہوتی ہیں۔

نائجیریا کی کل صنعتی صلاحیت کا نصف سے زائد لاگوس اور اس کے ملحقہ علاقوں میں ہے۔

## جامعات

جامعہ لاگوس، پین-افریقن جامعہ اور لاگوس ریاستی جامعہ یہاں کی مشہور جامعات ہیں۔ جامعہ لاگوس 1962ء میں قائم کی گئی جس کے موجودہ طلبہ کی تعداد 35 ہزار سے زائد ہے۔ اس کے 13 کلیہ جات ہیں اور عملے کی تعداد 4 ہزار ہے۔

## جڑواں شہر

## متعلقہ مضامین
* وہ ممالک جن کا عظیم ترین شہر دارالحکومت نہیں


زمرہ:افریقا میں پندرہویں صدی کی تاسیسات
زمرہ:مملکت متحدہ کی سابقہ مستعمرات
زمرہ:پندرہویں صدی میں آباد ہونے والے مقامات
زمرہ:سابق دارالحکومت
زمرہ:سابقہ قومی دار الحکومت
زمرہ:لاگوس ریاست کے آباد مقامات
زمرہ:نائجیریا کے بندرگاہ شہر اور ٹاؤن
زمرہ:نائجیریا کے شہر
زمرہ:ویکی ڈیٹا سے مختلف مختصر وضاحت
ریو دے جینیرو

**ریو دے جینیرو** (پرتگیزی و انگریزی: Rio de Janeiro، یعنی جنوری کا دریا) برازیل کا دوسرا سب سے بڑا شہر ہے جو ریاست ریو دے جینیرو (ریؤدے ژانیرو) کا دار الحکومت بھی ہے۔

یہ شہر تقریبا دو صدیوں تک برازیل کا دار الحکومت رہا ہے۔ جس میں سے 1763ء سے 1822ء تک پرتگیزی نو آبادیاتی دور میں اور 1822ء سے 1960ء تک ایک آزاد مملکت کا دار الحکومت رہا۔ یہ پرتگیزی سلطنت (1808ء – 1821ء) کا بھی سابق دار الحکومت رہا تھا۔ عام طور پر شہر کو صرف **ریو** کہا جاتا ہے جبکہ اس کی عرفیت "شہر عجیب" (پرتگیزی: A Cidade Maravilhosa، انگریزی: The Marvelous City) ہے۔

ریو قدرتی و جغرافیائی لحاظ سے اپنے خوبصورت مقام، اپنے میلوں ٹھیلوں، موسیقی، حسین ساحلوں اور پرتعیش قیام گاہوں کے باعث دنیا بھر میں معروف ہے۔ شہر کے اہم ترین امتیازی نشانوں میں "مسیح نجات دہندہ" (پرتگیزی: Cristo Redento، انگریزی: Christ the Redeemer) کا مجسمہ ہے جو شہر میں واقع پہاڑی کی چوٹی پر ایستادہ ہے۔ اس مجسمہ کو نئے 7 عجائبات عالم (انگریزی: New Seven Wonders of the World) میں شمار کیا گیا ہے۔ دنیا کے بڑے فٹ بال میدانوں میں سے ایک ریو ہی میں واقع ہے۔

2009ء میں بین الاقوامی اولمپک انجمن نے 2016ء کے اولمپک کھیلوں کی میزبانی ریو دے جینیرو(ریؤدے ژانیرو) کو بخشی ہے جس کے ساتھ ہی وہ جنوبی امریکا کا پہلا شہر بن جائے گا جسے اولمپک کھیلوں کی میزبانی حاصل ہوگی۔ علاوہ ازیں یہ 48 سال بعد پہلا موقع ہوگا کہ میکسیکو (1968ء میکسیکو شہر اولمپکس) کے بعد کسی لاطینی امریکی ملک کو اولمپک کے عالمی مقابلوں کی میزبانی کا شرف حاصل ہوا ہو۔

شہر دنیا کے سب سے بڑے اور دوسرے سب سے بڑ ے شہری جنگلات کا حامل بھی ہے۔ یہاں کا گیلاؤ-انتونیو کارلوس بین الاقوامی ہوائی اڈا شہر کے برازیل اور دنیا بھر کے شہروں سے منسلک کرتا ہے۔

اپنی تمام تر دلفریبی اور دلکشی اور حسن کے باوجود ریو جرائم کے لحاظ سے دنیا کے بڑے شہروں میں شمار کیا جاتا ہے اور شہر کے اس مسئلے کو کئی فلموں میں بھی نمایاں کیا گیا ہے۔ شہر کے بیشتر جرائم نواحی کچی آبادیوں میں ہوتے ہیں لیکن ساتھ ساتھ درمیانے اور اعلی طبقے کے علاقوں میں بھی جرائم کی شرح کم نہیں ہے۔

## جڑواں شہر

## حوالا جات

زمرہ:ریو دے جینیرو
زمرہ:1565ء میں آباد ہونے والے مقامات
زمرہ:برازیل کی بلدیات
زمرہ:برازیل کے ریاستی دارالحکومت
زمرہ:برازیل کے شہر
زمرہ:برازیل میں مقامات عالمی ثقافتی ورثہ
زمرہ:ریو دے جینیرو (ریاست) کی بلدیات
زمرہ:سابق دار الحکومت
زمرہ:سابقہ قومی دار الحکومت
زمرہ:ملین آبادی کے شہر
عربی حروف تہجی

**عربی حروف تہجی** یا **عربی ابجد**، ایشیا اور افریقا میں متعدد زبانوں کا تحریری انداز یا رسم الخط ہے۔ لاطینی کے بعد یہ دنیا میں سب سے زیادہ استعمال ہونے والی ابجد ہے۔

ان حروف کا سب سے پہلے استعمال عربی میں کیا گیا خصوصا اسلام کی مقدس کتاب قرآن کے لیے۔ اسلام کے پھیلنے کے ساتھ ساتھ یہ طرز تحریر بھی ترقی پاتا گیا اور اردو، پشتو، بلوچی، کھوار،ملائے، ہاؤسا، منڈینکا (مغربی افریقہ)، سواحلی (مشرقی افریقہ)، بلتی، پھالولہ، کالاشہ، بروشسکی،  شینا، وخی، پنجابی (پاکستان)، کشمیری، سندھی (بھارت و پاکستان میں)، اروی (سری لنکا)، اویغور (چین)، قازق (وسط ایشیا)، ازبک (وسط ایشیا)، کرغز (وسط ایشیا)، آذربائیجانی (ایران)، کردی (عراق و ایران)، عثمانی ترکی اور ہسپانوی (مغربی یورپ) سمیت کئی زبانیں عربی ابجد میں اِرقام کی جاتی ہیں یا ماضی میں اِرقام کی جاتی رہی ہیں۔ نئی زبانوں کی احتیاجات کو پورا کرنے کے لیے حقیقی حروف ابجد میں نئی علامات کے اضافے ہوتے گئے، جو اصلی عربی ابجد سے مختلف ہیں۔ جیسا کہ اردو میں پ، چ، ڈ، ڑ، ژ، گ وغیرہ۔

عربی تحریر دائیں سے بائیں جانب اِرقام کی جاتی ہے، جس میں ہمزہ سمیت 29 بنیادی حروف ہوتے ہیں۔ عربی تحریر کے مختلف انداز خطاطی ہیں جن میں خط نسخ، نستعلیق، رقعہ، ثلث اور کوفی سب سے زیادہ معروف ہیں۔

## مزید دیکھیے
* نعنع

زمرہ:عربی حروف تہجی
زمرہ:زبان
زمرہ:عربی علم ہجا
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:عربی نص
زمرہ:عرب خطاطی
زمرہ:چوتھی صدی کا ادب
زمرہ:رسم خط
طبلہ

تصغیر|طبلہ

**طبلہ** جنوبی ایشیا کاایک معروف آلۂ موسیقی ہے جو کلاسیکی اور مذہبی موسیقی، جو جنوب ایشیائی ممالک اور ہندوستانی کلاسیکی موسیقی کا خاصہ ہے، میں استعمال کیا جاتا ہے۔ موسیقی کا یہ آلہ دو ہاتھ سے بجائے جانے والے چھوٹے ڈھولوں پر مشتمل ہوتا ہے، جو مختلف جسامتوں میں لکڑی کی کئی قسموں سے تیار کیے جاتے ہیں۔ لفظ طبلہ، عربی زبان سے مستعار لفظ ہے، جس کا لفظی مطلب ڈھول کے ہیں۔
## تاریخ
طبلہ کی ایجاد قدیم بھارت میں ہوئی اس بات کے ثبوت پائے جاتے ہیں۔ بھارتی ریاست مہاراشٹرا میں بھاجا غاروں میں کندہ نقوش ہیں جن میں ایک عورت طبلہ بجا رہی ہے اور دوسری ناچ رہی ہے۔ یہ کندہ نقوش 200 قبل مسیح سے تعلق رکھتے ہیں۔ اس کی جڑ بھارت میں وید یا اپنشد کے زمانے تک جاتی ہے۔

## بجانے کا طریقہ
اس آلۂ موسیقی کو استعمال کرنے میں انگلیوں کی پوروں اور ہتھیلیوں کا زیادہ استعمال ہوتا ہے، جبکہ صحیح طور بجانے کے لیے مختلف طریقے رائج ہیں۔ انگلیوں اور ہتھیلی کے مختلف زاویوں اور طریقہ کار سے بجانے پر مختلف آوازیں پیدا کی جا سکتی ہیں جو علم موسیقی کے عین مطابق ہیں۔ ہاتھ کے بالکل زیریں حصے کو بڑے ڈھول پر دباؤ ڈالنے کے لیے استعمال کیا جاتا ہے، جس سے پیدا ہونے والی آواز کی سرعت اور باریکی کو ماپ کر سر کے عین مطابق ڈھالا جاتا ہے۔
[تصغیر|200 BC carvings from at [بھاجی غاریں، مہاراشٹر، ایک عورت طبلہ بجا رہی ہے اور دوسری ناچ رہی ہے]]

## حوالہ جات

زمرہ:آلات موسیقی
زمرہ:بھارتی آلات موسیقی
زمرہ:پاکستانی آلات موسیقی
زمرہ:موسیقی
زمرہ:موسیقی ساز
زمرہ:ہندستانی آلات موسیقی
زمرہ:ہندوستانی موسیقی
زمرہ:طبلہ نواز
زمرہ:کامنز زمرہ جس کا ربط ویکی ڈیٹا پر ہے
زمرہ:ڈھول
زمرہ:افغان موسیقی
تل ابیب

تصغیر|بائیں|300px|thumbtime=00:03

**تل ابیب** اسرائیل کا دوسرا بڑا شہر ہے۔ اس کی آبادی کا تخمینہ تقریباً 3 لاکھ 91 ہزار نفوس ہے۔ اس شہر کا کل رقبہ 51.8 مربع کلومیٹر ہے اور ام البلد میں کل 31 لاکھ سے زائد افراد آباد ہیں (بمطابق 2008ء)۔ تل ابیب یافا بلدیہ یہاں کے انتظام کی ذمہ داری نبھاتی ہے، جس کے سربراہ رون ہلدائی ہیں۔

تل ابیب کی بنیاد 1909ء میں تاریخی ساحلی شہر یافا کے باہر بحیرہ روم کے ساحلوں رکھی گئی تھی۔ اس شہر کی آبادی میں اضافے کے ساتھ ہی یافا کی اہمیت کم ہوتی گئی، جو عربوں کا اس علاقے میں سب سے بڑا مرکز گردانا جاتا تھا۔ 1950ء میں، اسرائیل کے معرض وجود میں آنے کے دو سال بعد تل ابیب اور یافا کو ایک ہی بلدیہ میں ضم کر دیا گیا۔ تل ابیب کا "سفید شہر" یونیسکو کے عالمی ثقافتی ورثے کا حصہ ہے جو 2003ء میں شامل کیا گیا۔

تل ابیب کا شمار عالمی شہروں میں کیا جاتا ہے، جو اسرائیلی معیشت کا بڑا مرکز اور ملک کا امیر ترین شہر ہے۔ یہاں بین الاقوامی اہمیت کے حامل دفاتر اور تحقیق کے شعبہ جات واقع ہیں۔ یہاں کے خوبصورت ساحل، شراب خانے، چائے خانے، ریستوراں، تجارتی مراکز، موسمی حالات اور نہایت جدید طرز زندگی نے اسے ایک معروف سیاحتی مرکز کا درجہ دلایا ہے۔ یہ اسرائیلی معیشت کی ریڑھ تصور کیا جاتا ہے اور اس کی خاصیت فنون اور تجارتی مرکز کے طور پر عیاں ہے۔ 2008ء میں فارن پالیسی جریدے نے بین الاقوامی اہمیت کے شہروں کی فہرست میں تل ابیب کو 42 واں درجہ دیا۔ تل ابیب دنیا کا 17 واں مہنگا ترین شہر ہے۔

## جڑواں شہر

تل ابیب کو دنیا بھر کے 27 شہروں کے ساتھ جڑواں قرار دیا گیا ہے جبکہ  کے ساتھ یہ شراکت دار شہر ہے۔ جڑواں شہروں کی فہرست درج ذیل ہے:

تل ابیب
زمرہ:1909ء میں آباد ہونے والے مقامات
زمرہ:اسرائیل کے شہر
زمرہ:تل ابیب ضلع
زمرہ:سابقہ قومی دار الحکومت
زمرہ:سلطنت عثمانیہ میں 1909ء کی تاسیسات
زمرہ:مقالے جن میں عربی زبان کا متن ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ضلع تل ابیب میں شہر
متفرد ریاضی

[تصغیر|250px|یہ [گراف (ریاضی)|گراف اس طرح کی اشیاء میں شامل ہیں جو ریاضئ متفرد میں مطالعہ کیے جاتے ہیں، ان کے دلچسپ خاصوں کے لیے اور اس لیے کہ ان پر شمارندی الخوارزموں سے کاریگری کی جا سکتی ہے۔]]
**متفرد ریاضی** مطالعہ ہے ریاضیاتی ساختوں کا جو بنیادی طور پر متفرد ہوں بجائے کہ استمری۔ حقیقی اعداد اور ناطق اعداد کا خاصہ ہے کہ کسی بھی دو اعداد کے درمیان تیسرا ڈھونڈا جا سکتا ہے اور نتیجۃً یہ اعداد "ہمواری" تبدیل ہوتے ہیں۔ متفرد ریاضی میں جامع طور پر ان اشیاء کا مطالعہ ہوتا ہے—جیسا کہ صحیح اعداد، گراف اور منطق کے بیان—اس طرح ہمواری تبدیل نہیں ہوتے، بلکہ ان کی ممیز، علاحدہ اقدار ہوتی ہیں۔
اس لیے "استمری ریاضی" کے عنوان متفرد ریاضی میں شامل نہیں، جیسا کہ احصا اور ریاضیاتی تحلیل۔ متفرد ریاضی کو قابل شمار مجموعات سے تعلق والا ریاضی بھی کہا گیا ہے۔
(جس میں ناطق اعداد شامل ہیں مگر حقیقی اعداد نہیں) اور بدقسمتی اصطلاح کی متفقہ تعریف موجود نہیں۔)
حقیقتاً، متفرد ریاضی کی تعریف میں زیادہ زور اس پر ہوتا ہے کہ کیا شامل نہیں (استمری تبدیل ہونے والی قدر اور رشتہ دار تصور) نسبت اس کے کہ کیا شامل ہے۔ اصطلاح **متناہی ریاضی** کبھی متفرد ریاضی کے شعبہ کے کچھ حصوں کے لیے استعمال ہوتی ہے، خاص طور پر ان علاقوں کا جن کا تعلق کاروبار سے ہے۔

[تصغیر|250px|بائیں|متفرد ریاضی کا شمارندی [الخوارزم|صناعی اہم حصہ ہے۔ یہاں کمپیوٹر پر اگڈا کے استعمال سے منطق کی تصدیق کی جا رہی ہے، جو سافٹ ویئر ترقیاتی اور حفاظتی تشویش نظامات میں مددگار ہے۔]]

حالیہ دہائیوں میں شمارندی سائنس میں اطلاق کے باعث متفرد ریاضی مقبول ہوا ہے۔ متفرد ریاضی کے تصورات اور علامات شمارندی الخوارام اور برنامجی زبانوں کے مطالعہ میں کارآمد ہوتے ہیں اور اس کے اطلاقیات مخفیافشاء، خودکار قضیہ ثبوتی اور سافٹ ویئر ترقیاتی میں ہیں۔

ریاضیٔ متفرد اور دوسرے ریاضی میں تمیز کچھ مصنوعی ہے کیونکہ تحلیلاتی کے طرائق اکثر متفرد مسائل کو مطالعہ کرنے میں استعمال ہوتے ہیں اور معکوس۔ نظریہ اعداد خاص طور پر متفرد اور استمری ریاضی کی سرحد پر بیٹھا ہے، اس اسی طرح متناہی وضعیت (متناہی وضعیاتی فضاؤں کا مطالعہ) بھی، جو تالیفیات اور وضعیت کا تقاطع ہے۔

## حوالہ جات

زمرہ:ریاضی متفرد
زمرہ:ویکی ڈیٹا سے مطابقت رکھنے والی مختصر تفصیل
کنشاسا

کنشاسا (انگریزی: Kinshasa) جمہوری جمہوریہ کانگو (سابقہ زائر) کا دار الحکومت اور سب سے بڑا شہر ہے۔ اس شہر کے پہلے فرانسیسی لیوپلدویے (Léopoldville) جبکہ ولندیزی لیوپلدستاد (Leopoldstad) کہتے تھے۔ شہر دریائے کانگو کے کنارے واقع ہے۔

## تاریخ
ماہی گیروں کی بستی سے ترقی پانے والا یہ شہر اب ایک کروڑ 76 ہزار کی آبادی کا حامل ہے (بمطابق 2009ء)۔ جمہوریہ کانگو کا دار الحکومت برازاویلے (آبادی 15 لاکھ بمطابق 2007ء) شہر کے سامنے دریائے کانگو کے عین پار واقع ہے۔ اگر دونوں شہروں کو ملایا جائے تو کنشاسا-برازاویے کی کل آبادی ایک کروڑ 20 لاکھ سے بھی زائد بنتی ہے۔ کیونکہ کنشاسا کی انتظامی سرحدیں بہت بڑی ہیں اس لیے شہر کی 60 فیصد سے زائد زمین دیہی علاقوں پر مشتمل ہے۔

یہ نیم صحرائی افریقہ میں جوہانسبرگ کے ساتھ دوسرا سب سے بڑا اور لاگوس اور قاہرہ کے بعد بر اعظم افریقہ کا تیسرا سب سے بڑا شہر ہے۔ اسے پیرس کے بعد دنیا کا دوسرا سب سے بڑا فرانسیسی بولنے والا شہر بھی کہا جاتا ہے اور اگر موجودہ رحجانات جاری رہے تو 2020ء کے بعد یہ پیرس کو بھی پیچھے چھوڑ دے گا۔

## جڑواں شہر
* 
* 
* 
* 

کنشاسا
زمرہ:1881ء میں آباد ہونے والے مقامات
زمرہ:افریقا میں 1881ء کی تاسیسات
زمرہ:افریقی دار الحکومت
زمرہ:جمہوری جمہوریہ کانگو کے آباد مقامات
زمرہ:دار الحکومت
زمرہ:کانگو کے شہر
دوا سازی

دوا سازی یا فارماسیوٹکس علم الادویات کا وہ شعبہ ہے جو ایک خام یا نئے دریافت شدہ کیمیائی مادے، جو بطور دوا استعمال ہو سکے، کو مریض کی صحت کے لیے محفوظ اور آسان استعمال میں ڈھالنے کا فن ہے۔ عام فہم میں دواسازی خام کیمیائی مادوں کو قابل استعمال خوراک اور طریقہ میں ڈھالنے کا نام ہے۔ کسی بھی کیمیائی مادے، جو بطور دوا استعمال ہو سکے کی کئی خاصیتییں ہو سکتی ہیں، مگر خام حالت میں یہ مریض کے لیے کوئی فائدہ نہیں دے سکتی۔ دواسازی کا عمل دراصل کیمیائی اجزاء کو قابل استعمال بنانے کا علم ہے۔

زمرہ:ادویاتی کیمیا
زمرہ:ادویہ
زمرہ:حیاتیاتی ٹیکنالوجی
دواسازی
زمرہ:صنعت دواسازی
زمرہ:صیدلیہ
زمرہ:علامات
زمرہ:علم الادویہ
زمرہ:یونانی الفاظ اور جملے
زمرہ:ویکی ڈیٹا سے مختلف مختصر وضاحت
گوئی گل

**گوئی گل** (انگریزی: Goygol،آذری: Göygöl) آذربائیجان کا شہر ہے۔ انتظامی طور پر یہ ضلع گوئی گل میں شامل ہے۔ یہ 40.5869 درجے شمال، 46.3158 درجے مشرق پر واقع ہے۔ آبادی 2008ء میں 19 ہزار کے قریب تھی۔ آبادی کے لحاظ سے یہ ایک چھوٹا شہر ہے۔ اگرچہ یہ آبادی کے لحاظ سے بہت چھوٹا شہر ہے مگر اسے بطور شہر کے سرکاری حیثیت حاصل ہے۔ 								
## متعلقہ مضامین
* آذربائیجان						
* ضلع گوئی گل

زمرہ:آذربائیجان کے شہر
زمرہ:1819ء میں آباد ہونے والے مقامات
زمرہ:ویکی ڈیٹا سے مختلف مختصر وضاحت
زمرہ:آذربائیجان-جرمنی تعلقات
زمرہ:تاریخ قفقاز
زمرہ:گویگول ضلع
جلفا

**جلفا** (انگریزی: Julfa،آذری: Culfa) آذربائیجان کا شہر ہے۔ انتظامی طور پر یہ نخجوان میں شامل ہے جو ایک آزاد اور خود مختار علاقہ ہے۔ یہ 38.9558 درجے شمال، 45.6308 درجے مشرق پر واقع ہے۔ آبادی 2008ء میں 11 ہزار کے قریب تھی۔ آبادی کے لحاظ سے یہ ایک چھوٹا شہر ہے۔ اگرچہ یہ آبادی کے لحاظ سے بہت چھوٹا شہر ہے مگر اسے بطور شہر کے سرکاری حیثیت حاصل ہے۔ 						
						
						
						
						
						
## متعلقہ مضامین
* آذربائیجان						
* نخجوان	: آذربائیجان کا ایک آزاد و خود مختار علاقہ

زمرہ:آذربائیجان کے شہر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:آذربائیجان-ایران سرحدی گزر گاہیں
نابینا ڈولفن

تصغیر|نابینا ڈولفن
دریائے سندھ میں پائی جانے والی ڈولفن مچھلی کی ایک نسل جسے مقامی طور پر بلھن کہا جاتا ہے۔ یہ بنگلہ دیش، بھارت، نیپال اور پاکستان میں پائے جانے والی قسم ہے جبکہ اس کو عرف عام میں نابینا ڈولفن بھی کہا جاتا ہے۔ جینیاتی طور پر یہ قسم نابینا نہیں ہوتی بلکہ ایک اندازے کے مطابق دریاؤں میں بڑھنے والی آلودگی اس کے نابینا ہونے کی وجہ ہے۔ 1970ء سے 1998ء تک اس کی قسموں بارے کئی متضاد آراء قائم تھیں، لیکن 1998ء میں ان کو دو مختلف قسموں میں تقسیم کیا گیا۔ ایک قسم بھارت، بنگلہ دیش اور نیپال میں دریائے برہم پتر اور گنگا میں پائی جاتی ہے، جبکہ دوسری قسم پاکستان کے دریائے سندھ میں پائی گئی ہے۔ اسی تناسب سے اس کی دو جدید قسمیں گنگا ڈولفن اور انڈس ڈولفن سے پہچانی جاتی ہیں۔ حال ہی میں بھارتی حکومت نے دریائے گنگا کی ڈولفن کو قومی آبی جانور کا رتبہ عطا کیا ہے۔

## جسمانی خاصیتیں

دریائے گنگا اور دریائے سندھ کی ڈولفن دکھنے میں تقریباً ایک جیسی ہی ہوتی ہیں۔ ان کی تھوتھنی لمبی اور آگے کی جانب نکلی ہوئی ہوتی ہے، جس کی بنیاد پر انھیں دریائی ڈولفن کے طور پر پہچانا گیا ہے۔ ان کے اوپری اور نیچے دونوں جبڑوں میں منہ بند رکھتے ہوئے بھی واضح ہوتے ہیں۔ چھوٹی مچھلیوں کے دانت تقریباً ایک انچ تک لمبے ہوتے ہیں، جبکہ دکھنے میں پتلے اور ترچھے ہوتے ہیں۔ بلوغت تک ان کے دانتوں میں بہرحال کئی تبدیلیاں رونما ہو چکی ہوتی ہیں، جن دانتوں کا چپٹے، سخت اور لمبوترا ہونا شامل ہے۔ حالیہ اندازے کے مطابق ان مچھلیوں کی آنکھوں میں روشنی منعکس کرنے والے اعضاء کمزور پائے گئے ہیں، گو کہ یہ روشنی اور اندھیرے میں فرق کر سکتی ہیں مگر آنکھوں میں یہ تبدیلی ماحولیاتی آلودگی کا شاخسانہ گردانی جاتی ہے۔ اس کا رنگ بھورا ہوتا ہے جبکہ جسم کا وسط کالے سے بھورا نما ہوتا ہے۔

زمرہ:آبی حیات
زمرہ:ایشیا کے ممالیا
زمرہ:بنگلہ دیش کے ممالیا
زمرہ:بھارت کی قومی علامات
زمرہ:بھارت کے ممالیا
زمرہ:پاکستان کی قومی علامات
زمرہ:پاکستان کے ممالیا
زمرہ:حیوانیہ جنوبی ایشیا
زمرہ:سرخ فہرست کے خطرہ زدہ انواع
زمرہ:مچھلیاں
زمرہ:نیپال کے ممالیا

زمرہ:جنوبی ایشیا کے ممالیہ
زمرہ:ویکی ڈیٹا سے مختلف مختصر وضاحت
کلبجر

**کلبجر** ( ،آذری: Kəlbəcər) آذربائیجان کا شہر ہے۔ انتظامی طور پر یہ ضلع کلبجر میں شامل ہے۔ یہ 40.1067 درجے شمال، 46.0383 درجے مشرق پر واقع ہے۔ آبادی 2008ء میں 500 کے قریب تھی۔ آبادی کے لحاظ سے یہ ایک چھوٹا شہر ہے۔ اگرچہ یہ آبادی کے لحاظ سے بہت چھوٹا شہر ہے مگر اسے بطور شہر کے سرکاری حیثیت حاصل ہے۔ 	یہ شہر دیگر کئی شہروں کی طرح نگورنو کاراباخ کی جنگ کے بعد سے آرمینیائی افواج کے زیرِ قبضہ ہے جہاں سے انھوں نے تقریباً تمام آذری لوگوں کو نکال دیا ہے۔

## متعلقہ مضامین
* آذربائیجان
* ضلع کلبجر
* نگورنو کاراباخ

 == نگار خانہ ==

File:Karvachar000.JPG|
File:Karvachar009.JPG|
File:Karvachar002.JPG|
File:Dadivank Monastery (general view).jpg|


زمرہ:آذربائیجان کے شہر
زمرہ:ناگورنو قرہ باغ
زمرہ:کلباجار ضلع
نواکشوط

**نواکشوط** (Nouakchott) موریتانیہ کا سب سے بڑا شہر اور دارالحکومت ہے۔ اگر دریائے نیل کے کناروں پر (قاہرہ وغیرہ) اور کوہ اطلس کے پار بحیرہ روم کے ساحلوں پر واقع شہروں (مراکش، رباط، تونس وغیرہ) کو نکال دیا جائے تو یہ صحرائے اعظم کا سب سے بڑا شہر بن جاتا ہے۔ شہر موریتانیہ کا انتظامی و اقتصادی مرکز ہے۔ 
## جغرافیہ
شہر صحرائے اعظم کے مغرب میں بحر اوقیانوس کے ساحلوں پر واقع ہے۔

تیز تر تعمیرات کے باعث نواکشوط کافی پھیل چکا ہے۔ یہ شہری و خانہ بدوش دیہاتی ماریتانی باشندوں کا نقطہ اتصال ہے۔

نواکشوط ایک مرکزی شاہراہ کے دونوں اطراف میں قائم ہے جسے خیابان عبد الناصر کہتے ہیں جو ہوائی اڈے سے شمال مشرق کی جانب شہر کے وسط تک جاتی ہے۔ دیگر اہم شاہراہوں کے نام اہم ماریتانی شخصیات اور 1960ء کی دہائی کی معروف بین الاقوامی شخصیات پر ہیں جیسا کہ خیابان ڈیگال، خیابان کینیڈا اور خیابان لومومبا وغیرہ۔

شہر میں درجہ حرارت 33 سے 13 درجہ سینٹی گریڈ کے درمیان رہتا ہے اور سالانہ اوسط بارش 178 م م (7 انچ) ہوتی ہے۔

## تاریخ

نواکشوط 1958ء تک ماہی گیروں کی ایک معمولی بستی تھا اور اس کی کوئی اہم تاریخی حیثیت نہیں ہے۔ البتہ ایک حوالے سے اسے ممتاز مقام حاصل ہو سکتا ہے کہ اس شہر کے بارے میں کہا جاتا ہے ممکنہ طور پر شمالی افریقہ کی زبردست مسلم قوت مرابطین دراصل یہی سے اٹھی تھی۔

موریتانیہ فرانسیسی مغربی افریقہ کی وسیع نو آبادیات کا حصہ تھا، اس لیے نو آبادیاتی دور میں اس کا کوئی دار الحکومت نہ تھا اور یہ حیثیت سینیگال کے ساں لوئی (Saint-Louis) کو حاصل تھی۔ 1957ء میں جب ساں لوئی سینیگال میں شامل ہوا تو ماریتانیا نے اس چھوٹے سے ساحلی قصبے کو دار الحکومت منتخب کیا، جس کی آبادی اُس وقت صرف 15 ہزار تھی۔ آبادی میں اضافے اور شہر کو جدید بنانے کے لیے ایک منصوبے کا آغاز کیا گیا۔ 1958ء میں موریتانیہ کو فرانس کے اندر ایک خود مختار جمہوریہ قرار دیا گیا اور 1962ء میں آزادی کے بعد نواکشوط کو نئے ملک کا دار الحکومت قرار دیا گیا۔

1970ء کی دہائی کے اوائل میں شمالی افریقہ میں قحط کے باعث شہر کی آبادی میں زبردست اضافہ ہوا کیونکہ بڑی تعداد میں خانہ بدوشوں نے بہتر زندگی کے لیے شہر کا رخ کیا۔

شہر کی بندرگاہ 1986ء میں کھولی گئی جسے بنیادی طور پر درآمدات کے لیے استعمال کیا جاتا ہے۔ یہاں ہونے والی تجارت کا 96.4 فیصد برآمدات کے مال پر مشتمل ہوتا ہے۔ شہر میں ایک بین الاقوامی ہوائی اڈا بھی ہے۔

جامعہ نواکشوط یہاں کا اہم تعلیمی ادارہ اور موریتانیہ کی واحد جامعہ ہے جسے 1981ء میں کھولا گیا۔

## جڑواں شہر
* 
* 
* 
* 

زمرہ:نواکشوط
زمرہ:افریقی دار الحکومت
زمرہ:دار الحکومت
زمرہ:منصوبہ بند شہر
زمرہ:موریتانیہ کی علاقائی تقسیم
زمرہ:موریتانیہ کے آباد مقامات
زمرہ:موریتانیہ کے شہر
زمرہ:کامنز زمرہ جس کا ربط ویکی ڈیٹا پر ہے
زمرہ:موریتانیہ کے آباد ساحلی مقامات
زمرہ:ویکی ڈیٹا سے مختلف مختصر وضاحت
زمرہ:منصوبہ بند برادریاں
زمرہ:1659ء میں آباد ہونے والے مقامات
زمرہ:موریتانیہ
جوہانسبرگ

**جوہانسبرگ**  بلحاظ آبادی جنوبی افریقا کا سب سے بڑا شہر ہے۔ یہ ملک کے سب سے امیر صوبے گوٹنگ کا صوبائی دار الحکومت ہے اور جنوبی افریقہ کی آئینی عدالت بھی یہیں واقع ہے۔ یہ بلحاظ رقبہ دنیا کے 40 عظیم ترین ام البلاد میں سے ایک ہے۔ عام طور پر اسے جنوبی افریقہ کا دارالحکومت سمجھا جاتا ہے جو غلط ہے، حقیقتاً جوہانسبرگ جنوبی افریقہ تین باضابطہ دار الحکومت شہروں میں بھی شمار نہیں ہوتا۔

جوہانسبرگ معدنی لحاظ سے ایک اہم علاقے کے قریب واقع ہے اور سونے اور ہیرے کی تجارت کے حوالے سے دنیا میں ایک ممتاز مقام رکھتا ہے۔ یہاں افریقہ کا سب سے بڑا اور مصروف ترین ہوائی اڈا بھی واقع ہے۔

2001ء کی مردم شماری کے مطابق شہر کی آبادی 30 لاکھ ہے۔ شہر کا کل رقبہ 1644 مربع کلومیٹر ہے جو دیگر شہروں کے مقابلے میں بہت زیادہ ہے۔ یہی وجہ ہے کہ فی مربع کلومیٹر میں صرف 1،962 افراد رہتے ہیں۔ عظیم تر جوہانسبرگ ام البلد کے علاقے میں ایک کروڑ سے زائد افراد رہتے ہیں۔

## جڑواں شہر
* 
* 
* 
* 
* 
## متعلقہ مضامین
* وہ ممالک جن کا عظیم ترین شہر دارالحکومت نہیں

## نگار خانہ

File:Johannesburg.jpg|
File:South Africa-Johannesburg-Hillbrow001.jpg|
File:Southern Life Center, Johannesburg, South Africa.jpg|
|
|


## حوالہ جات

زمرہ:1886ء میں آباد ہونے والے مقامات
زمرہ:جنوبی افریقا
زمرہ:جنوبی افریقا کے شہر
زمرہ:ویکی ڈیٹا سے مطابقت رکھنے والی مختصر تفصیل
ابوجا

**ابوجا** (انگریزی: Abuja) نائجیریا کا دار الحکومت ہے جس کی آبادی 25 لاکھ ہے۔ 1976ء میں دار الحکومت کی لاگوس سے منتقلی کے متفقہ فیصلے کے بعد ملک کے وسط میں اس شہر کی جگہ کا انتخاب کیا گیا۔ یوں وفاقی دار الحکومت کی حیثیت سے یہ شہر وجود میں آیا۔

## تاریخ

نائجیریا نسلی و مذہبی اعتبار سے کافی حد تک تقسیم ہے اور اس لیے ملک کی آزادی کے بعد سے یہ تجاویز سامنے آ رہی تھیں دار الحکومت ایسے مقام پر ہونا چاہیے جو تمام فریقین کے لیے غیر جانبدار حیثیت رکھتا ہو اور وہاں نسلی یا مذہبی اعتبار سے کسی فریق کو اکثریت حاصل نہ ہو۔ اس مقصد کے لیے 1970ء کی دہائی کے اوائل میں اس مقام کا انتخاب کیا گیا۔ ابوجا کے قیام کا ایک اور سبب لاگوس میں بہت تیزی سے بڑھتی ہوئی آبادی تھی۔

شہر کی تعمیر کا آغاز 1970ء کی دہائی کے اواخر میں ہوا لیکن اقتصادی مسائل اور سیاسی عدم استحکام کے باعث تعمیر 1980ء کی دہائی کے اواخر تک ہی مکمل ہو پائی۔

12 دسمبر 1991ء کو ابوجا کو ملک کا دار الحکومت قرار دینے کا باضابطہ اعلان کیا گیا۔ وفاقی دار الحکومت کا نقشہ اور تعمیرات انٹرنیشنل پلاننگ ایسوسی ایٹس (IPA) نے تیار کیا جو امریکی اداروں پی آر سی کارپوریشن؛ والس، میک ہارگ، رابرٹس اینڈ ٹوڈ؛ اور آرکی سسٹمز پر مشتمل تھا۔

شہر کی جغرافیائی خصوصیات کی وجہ سے اسے ہلالی شکل میں تعمیر کیا گیا لیکن کہا جاتا ہے کہ اسے مسلم ملک کے شہر ہونے کی وجہ سے ہلال کی شکل میں تعمیر کیا گیا۔

تعمیر کے بعد بیشتر ممالک نے اپنے سفارت خانے ابوجا منتقل کر دیے ہیں اور لاگوس میں ان کے سابقہ سفارت خانوں کو قونصل خانوں کی شکل دے دی گئی۔

اہم سرکاری دفاتر کے علاوہ یہاں مغربی افریقی ریاستوں کی اقتصادی برادری (ECOWAS) اور اس کے عسکری شعبے ECOMOG کے دفاتر واقع ہیں۔ اوپیک کے علاقائی صدر دفاتر بھی ابوجا میں قائم ہیں۔

شہر کی اہم عمارات میں ایوان صدر، قومی مجلس، عدالت عظمیٰ اور نائجیریا کی قومی مسجد شامل ہیں۔ ابوجا بین الاقوامی ہوائی اڈا شہر کو ملک کے دیگر علاقوں اور بین الاقوامی طور پر دیگر ممالک سے منسلک کرتا ہے۔

1988ء میں شہر میں جامعہ ابوجا کا قیام بھی عمل میں آیا۔

## جڑواں شہر
* 
* 
## متعلقہ مضامین
* باقاعدہ تعمیر شدہ دار الحکومت
* وہ ممالک جن کا عظیم ترین شہر دار الحکومت نہیں

زمرہ:ابوجا
زمرہ:1970ء کی دہائی میں آباد ہونے والے مقامات
زمرہ:افریقی دار الحکومت
زمرہ:دار الحکومت
زمرہ:مدبر دار الحکومت
زمرہ:منصوبہ بند دار الحکومت
زمرہ:نائجیریا کے شہر
زمرہ:نائجیریا کے مدبر شہر
زمرہ:نائجیریا میں 1970ء کی دہائی کی تاسیسات
زمرہ:وفاقی دارالحکومت علاقہ (نائجیریا) کے آباد مقامات
زمرہ:ویکی ڈیٹا سے مختلف مختصر وضاحت
ماپوتو

**ماپوتو** (Maputo) موزمبیق کا دارالحکومت اور اہم بندرگاہ ہے۔ یہ بحر ہند کی خلیج ماپوتو کے مغربی ساحلوں پر دریائے ٹیمبے کے دہانے پر واقع ہے۔

## تاریخ
18 ویں صدی میں قائم ہونے والا یہ شہر پرتگیزی تاجر **لورینچو مورکیس** (Lourenço Marques) کے نام سے موسوم تھا جو 1544ء میں خطے میں آنے والا پہلا یورپی باشندہ تھا۔ 1895ء میں پریٹوریا، جنوبی افریقا تک تعمیر ہونے والی ریلوے لائن کے باعث اس شہر کی آبادی میں تیزی سے اضافہ ہوا۔ 1898ء میں لورینچو مورکیس موزمبیق کا دار الحکومت بنا۔ دوسری بوئر جنگ میں ونسٹن چرچل بوئروں کے ہاتھوں گرفتار ہونے کے بعد فرار ہو کر لورینچو مورکیس ہی پہنچے تھے۔ آزادی کے بعد شہر کا نام بدل کر ماپوتو کر دیا گیا۔ یہ نام دراصل ایک قدیم قبائلی رہنما ماپوتا کے نام پر تھا جو کبھی اس خطے پر حکمران تھے۔

ماپوتو میں موزمبیق کی پہلی جامعہ ایدواردو موندلین جامعہ قائم کی گئی۔ شہر میں تاریخ موزمبیق کا عجائب گھر، عسکری عجائب گھر اور رومن کیتھولک گرجا بھی واقع ہے۔

## حوالا جات

زمرہ:ماپوتو
زمرہ:افریقی بندرگاہ شہر
زمرہ:افریقی دار الحکومت
زمرہ:بحر ہند
زمرہ:دار الحکومت
زمرہ:موزمبیق کے آباد مقامات
زمرہ:موزمبیق کے شہر
زمرہ:موزمبیق کے صوبے
زمرہ:بحر ہند کے بندرگاہ شہر اور قصبے
زمرہ:کامنز زمرہ جس کا ربط ویکی ڈیٹا پر ہے
زمرہ:1876ء میں آباد ہونے والے مقامات
زمرہ:موزمبیق کے آباد ساحلی مقامات
زمرہ:1781ء میں آباد ہونے والے مقامات
زمرہ:ویکی ڈیٹا سے مختلف مختصر وضاحت
برسبین

**برسبین**  آسٹریلیا کی ریاست کوئنزلینڈ کا دارالحکومت اور سب سے بڑا شہر ہے۔ یہ آسٹریلیا کا تیسرا سب سے شہر ہے اس کی آبادی تقریباً 20 لاکھ ہے۔ یہ بحر الکاہل کے ساحلوں پر دریائے برسبین کے کنارے جنوب مشرقی کوئنزلینڈ میں واقع ہے۔

اس شہر کو سر تھامس برسبین سے موسوم کیا گیا۔ 1824ء میں شہر سے 40 کلومیٹر شمال میں تعزیری سزا یافتہ افراد کے لیے نو آبادی ریڈکلف قائم کی گئی جسے 1825ء میں برسبین منتقل کیا گیا اور 1842ء میں یہاں کے باشندوں کو آزاد کر دیا گیا۔ 1859ء میں ایک علاحدہ نو آبادی قرار دیے جانے پر اسے کوئنزلینڈ کا دار الحکومت قرار دیا گیا۔ دوسری جنگ عظیم تک یہ شہر انتہائی سست رفتاری سے ترقی کر رہا تھا، لیکن جنگ میں اس کے اہم کردار کے باعث اسے کافی ترقی ملی۔ دوسری جنگ عظیم میں شہر نے اتحادیوں کے لیے جنوب مغربی بحر الکاہل کے صدر دفتر برائے جنرل ڈوگلس میک آرتھر کے لیے مرکزی کردار ادا کیا۔

برسبین نے حال ہی میں 1982ء کے دولت مشترکہ کھیل اور 1988ء کے عالمی میلے (World Expo) کی میزبانی کی۔ جبکہ 2001ء میں خیر سگالی کھیل (Goodwill Games) بھی یہیں منعقد ہوئے۔

## قابل ذکر رہائشی
* گیلاد تسوکرمن

برسبین
زمرہ:1824ء میں آباد ہونے والے مقامات
زمرہ:آسٹریلوی دارالحکومت شہر
زمرہ:آسٹریلیا کے بندرگاہ شہر
زمرہ:آسٹریلیا کے ساحلی شہر
زمرہ:آسٹریلیا کے شہر
زمرہ:آسٹریلیا میں 1824ء کی تاسیسات
زمرہ:کوئنزلینڈ کے شہر
زمرہ:ویکی ڈیٹا سے مطابقت رکھنے والی مختصر تفصیل
قابالا

**قابالا** (انگریزی: Qabala،آذری: Qəbələ) آذربائیجان کا شہر ہے۔ انتظامی طور پر یہ ضلع قابالا میں شامل ہے۔ یہ 40.9814 درجے شمال، 47.8458 درجے مشرق پر واقع ہے۔ آبادی 2008ء میں 13 ہزار کے قریب تھی۔ آبادی کے لحاظ سے یہ ایک چھوٹا شہر ہے۔ اگرچہ یہ آبادی کے لحاظ سے بہت چھوٹا شہر ہے مگر اسے بطور شہر کے سرکاری حیثیت حاصل ہے۔ پرانا نام کوتکاشین تھا جسے آذربائیجان کی آزادی کے بعد بدل کر اس سے بھی پرانے نام قابالا سے موسوم کر دیا گیا جسے کسی زمانے میں بدل کر کوتکاشین رکھا گیا تھا۔

						
## متعلقہ مضامین
* آذربائیجان						
* ضلع قابالا

## نگار خانہ

File:Qabala153.jpg|
File:Ancient Gabala00.jpg|
File:Ancient Gabala02.jpg|
File:Ancient Gabala03.jpg|
File:Ancient Gabala05.jpg|
File:Ancient Gabala09.jpg|
File:Ancient Gabala10.jpg|
File:Handicraft Gabala Azerbaijan 01.jpg|
File:Handicraft Gabala Azerbaijan.jpg|
File:Qəbələ 060.jpg|
File:Габала-оркестр.jpeg|
File:Waterfall Gabala Azerbaijan.jpg|


زمرہ:آذربائیجان کے شہر
زمرہ:سابقہ ممالک کے دار الحکومت
زمرہ:قفقازی البانیا
زمرہ:آثار قدیمہ آذربائیجان
ملبورن

**ملبورن**  آسٹریلیا کا دوسرا سب سے بڑا شہر ہے جس کے ام البلد کی کل آبادی 37 لاکھ (بمطابق 2006ء) ہے۔ ملک کے جنوب مشرقی علاقے میں واقع یہ شہر ریاست وکٹوریہ کا دارالحکومت ہے اور ریاست کی کل 70 فیصد آبادی کا حامل ہے۔

ملبورن تجارتی، صنعتی و ثقافتی سرگرمیوں کا اہم مرکز ہے۔ اسے "آسٹریلیا کا ثقافتی دار الحکومت" اور "آسٹریلیا کا کھیلوں کا دار الحکومت"بھی کہا جاتا ہے۔ شہر کئی کھیلوں اور ثقافت کے کئی اہم سالانہ مواقع کا میزبان ہے۔

## تاریخ
1835ء میں، آسٹریلیا میں یورپ کی پہلی آبادی کے قیام کے 47 سال بعد، آزاد کیے گئے قیدیوں نے اس شہر کی بنیاد رکھی، جو چرواہوں کی ایک قدیم بستی سے ترقی کرتا ہوا 1850ء کی دہائی میں سونے کی دریافت کے باعث ایک ابھرتا ہوا شہر بن گیا۔ 1865ء میں ملبورن آسٹریلیا کا سب سے بڑا اور اہم شہر تھا۔ 1927ء میں کینبرا کے قیام تک ملبورن وفاق آسٹریلیا کا عارضی قومی دار الحکومت بھی رہا۔

اگست 1852ء میں یہاں سونے کی دریافت کے بعد آسٹریلیا بھر سے یہاں لوگ جوق در جوق پہنچے۔ 1851ء میں اس کی آبادی محض 20 ہزار تھی جس میں فوری طور پر 15 ہزار کا اضافہ ہوا۔ اس طرح ملبورن سڈنی کی جگہ سب سے بڑا شہر بن گیا۔ سڈنی اور ملبورن یکساں حجم کے شہر تھے اور 1902ء میں سڈنی کو ایک مرتبہ پھر بلحاظ آبادی ملک کا سب سے بڑا شہر ہونے کا اعزاز ملا۔

دوسری جنگ عظیم کے بعد برطانیہ اور یورپ سے مہاجرین کی بڑی تعداد ملبورن پہنچی۔ اس طرح ملبورن یونان اور قبرص سے باہر یونانی نسل کے باشندوں کی سب سے بڑی آماجگاہ بن گیا۔ 2001ء کی مردم شماری کے مطابق شہر میں یونانی النسل باشندوں کی تعداد ایک لاکھ 61 ہزار ہے جن میں سے 57 ہزار یونان میں پیدا ہوئے۔ 1970ء اور 1980ء کی دہائی میں کمبوڈیا اور ویت نام کے مہاجرین نے یہاں رہائش اختیار کی جبکہ ہندوستان، فلپائن اور ملائیشیا کے باشندوں کی بڑی تعداد بھی ملبورن آ بسی۔

یہاں آسٹریلیا کی تاریخ کی قدیم ترین تعلیمی درسگاہیں قائم ہیں جن میں جامعہ ملبورن معروف ترین حیثیت رکھتی ہے۔ جس کی قانونی درسگاہ 1857ء، مہندسی درسگاہ 1860ء، طبی درسگاہ 1862ء، دندانی درسگاہ 1897ء اور موسیقی کی درسگاہ 1891ء میں قائم ہوئی۔ جامعہ ملبورن ریاست وکٹوریا کی قدیم ترین اور آسٹریلیا کی دوسری قدیم ترین جامعہ ہے۔
## کھیل
کھیلوں کے حوالے سے ملبورن کو اہم مقام حاصل ہے اور آسٹریلیا میں شہر کو ملک کا کھیلوں کا دار الحکومت کہا جاتا ہے۔

ملبورن کپ، آسٹریلین فارمولا ون گراں پری، موٹو جی پی، آسٹریلین اوپن ٹینس کے اہم سالانہ مواقع کے علاوہ یہاں تاریخ کے اہم ترین مقابلے بھی منعقد ہوئے ہیں جن میں 1956ء کے اولمپک کھیل اور 2006ء کے دولت مشترکہ کھیل شامل ہیں۔

علاوہ ازیں شہر کرکٹ کے پانچویں عالمی کپ 1992ء، 2003ء کے رگبی عالمی کپ، عالمی پولو چیمپین شپ 2001ء کے علاوہ 1997ء اور 2001ء میں فیفا عالمی کپ کے کوالیفائر مقابلوں کی میزبانی کا اعزاز بھی رکھتا ہے۔ 2007ء میں فینا عالمی آبی کھیلوں کی چیمپین شپ بھی یہیں منعقد ہوئی۔ کرکٹ کے تاریخی مقابلے "ایشیز" کی میزبانی جب بھی آسٹریلیا کو ملتی ہے تو اس کا ایک ٹیسٹ مقابلہ ملبورن کے تاریخی ملبورن کرکٹ گراؤنڈ (ایم سی جی) میں ضرور کھیلا جاتا ہے۔
## جڑواں شہر
* 
* 
* 
* 
* 
* 


زمرہ:آسٹریلوی دارالحکومت شہر
زمرہ:آسٹریلیا کے بندرگاہ شہر
زمرہ:آسٹریلیا کے ساحلی شہر
زمرہ:آسٹریلیا کے شہر
زمرہ:آسٹریلیا کے میٹروپولیٹن علاقہ جات
زمرہ:آسٹریلیا میں 1835ء کی تاسیسات
زمرہ:اوقیانوسیہ میں 1835ء کی تاسیسات
زمرہ:سابق دارالحکومت
زمرہ:سابقہ قومی دار الحکومت
زمرہ:غرادیہ
زمرہ:وکٹوریہ (آسٹریلیا) کے شہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:1835ء میں آباد ہونے والے مقامات
نفت چالہ

**نفت چالہ** (انگریزی: Neftechala،آذری: Neftçala) آذربائیجان کا شہر ہے۔ انتظامی طور پر یہ ضلع نفت چالہ میں شامل ہے۔ یہ 39.3586 درجے شمال، 49.2469 درجے مشرق پر واقع ہے۔ آبادی 2008ء میں 20 ہزار کے قریب تھی۔ آبادی کے لحاظ سے یہ ایک چھوٹا شہر ہے۔ اگرچہ یہ آبادی کے لحاظ سے بہت چھوٹا شہر ہے مگر اسے بطور شہر کے سرکاری حیثیت حاصل ہے۔

## متعلقہ مضامین
* آذربائیجان						
* ضلع نفت چالہ

زمرہ:آذربائیجان کے بندرگاہ شہر
زمرہ:آذربائیجان کے شہر
زمرہ:چھوٹے پیغام خانوں کا استعمال کرنے والے مضامین
زمرہ:آذربائیجان میں 1959ء کی تاسیسات
زمرہ:ویکی ڈیٹا سے مختلف مختصر وضاحت
شکی

**شکی** (انگریزی: Shaki،آذری: Şəki) آذربائیجان کا شہر ہے۔ انتظامی طور پر یہ ضلع شکی میں شامل ہے۔ یہ 41.1919 درجے شمال، 47.1706 درجے مشرق پر واقع ہے۔ آبادی 2008ء میں 65 ہزار کے قریب تھی۔ سطح سمندر سے بلندی 545 میٹر (1788.06 فٹ) ہے۔ یہ شمالی آذربائیجان میں واقع ہے اور باکو سے 325 کلومیٹر کے فاصلے پر واقع ہے۔ یہ شہر خود ہی ایک ضلع بھی ہے یعنی اس کا تمام علاقہ ایک ضلع بھی ہے۔

200px|دائیں|تصغیر|شہرِ شکی کی ایک کاروان سرائے
						
## متعلقہ مضامین
* آذربائیجان

## نگار خانہ

File:011ancienhouseinsheki.jpg|
File:075domkulturi.jpg|
File:015muzey.jpg|
File:007shekistreet.jpg|
File:026qapisaray.jpg|
File:Caucasian Albania Church.jpg|
File:Shaki karavansaray10.jpg|
File:096mosquesheki.jpg|


زمرہ:آذربائیجان کے آباد مقامات
زمرہ:آذربائیجان کے شہر
زمرہ:بلیدہ
زمرہ:شکی، آذربائیجان
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:قفقازی البانیا
زمرہ:آثار قدیمہ آذربائیجان
زمرہ:آذربائیجان کے اضلاع
زمرہ:آذربائیجان میں مقامات عالمی ثقافتی ورثہ
زمرہ:ایشیا میں مقامات عالمی ثقافتی ورثہ
شماخی

**شماخی** (انگریزی: Shamakhy،آذری: Şamaxı) آذربائیجان کا شہر ہے۔ انتظامی طور پر یہ ضلع شماخی میں شامل ہے۔ یہ 40.6303 درجے شمال، 48.6414 درجے مشرق پر واقع ہے۔ آبادی 2008ء میں 31 ہزار کے قریب تھی۔ آبادی کے لحاظ سے یہ ایک چھوٹا شہر ہے۔ یہ شہر زلزلوں کی زد میں رہتا ہے۔ اپنی معلوم تاریخ میں یہ گیارہ دفعہ بڑے زلزلوں اور بے شمار چھوٹے زلزلوں کا شکار ہوا مگر اس کے لوگوں نے اسے دوبارہ تعمیر کر لیا۔ شہر کی واحد چیز جو ہر زلزلہ میں سے بچ گئی وہ جمعہ مسجد شماخی ہے جس کا تعلق دسویں صدی عیسوی سے ہے۔

## متعلقہ مضامین
* آذربائیجان						
* ضلع شماخی						
* جمعہ مسجد شماخی

زمرہ:آذربائیجان کے شہر
زمرہ:شماخی ضلع
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
جمعہ مسجد شماخی

**جمعہ مسجد شماخی** (مسجد الجمعۃ) آذربائیجان کے شہر شماخی کی ایک مسجد ہے جو ایک ہزار سال سے بھی زیادہ قدیم ہے۔ شماخی اپنی ہزار سالہ تاریخ میں گیارہ بڑے زلزلوں کا شکار ہوا اور بے شمار چھوٹے زلزلوں کا سامنا کیا مگر اس کے لوگوں نے اسے دوبارہ تعمیر کر لیا۔ شہر کی واحد چیز جو ہر زلزلہ میں سے بچ گئی وہ جمعہ مسجد شماخی ہے ۔

## متعلقہ مضامین
* آذربائیجان
* شماخی

زمرہ:آذربائیجان کی مساجد
زمرہ:آذربائیجانی معماری
زمرہ:آٹھویں صدی کی مساجد
زمرہ:اسلامی معماری
زمرہ:ایرانی معماری
زمرہ:جامع مساجد
زمرہ:شماخی ضلع
زمرہ:صفوی معماری
زمرہ:740ء کی دہائی میں مکمل ہونے والی مذہبی عمارات
زمرہ:آثار قدیمہ آذربائیجان
زمرہ:باکو کے سیاحتی مقامات
زنگلان

**زنگلان** (انگریزی: Zangilan،آذری: Zəngilan) آذربائیجان کا شہر ہے۔ انتظامی طور پر یہ ضلع زنگلان میں شامل ہے۔ یہ 39.0656 درجے شمال، 46.6969 درجے مشرق پر واقع ہے۔ آبادی 2008ء میں 8 ہزار کے قریب تھی۔ آبادی کے لحاظ سے یہ ایک چھوٹا شہر ہے۔ اگرچہ یہ آبادی کے لحاظ سے بہت چھوٹا شہر ہے مگر اسے بطور شہر کے سرکاری حیثیت حاصل ہے۔ 1989ء کی جنگ نگورنو کاراباخ کے بعد سے یہ آرمینیائی افواج کے زیر قبضہ ہے۔

						
## متعلقہ مضامین
* آذربائیجان						
* ضلع زنگلان						
* نگورنو کاراباخ

زمرہ:آذربائیجان کے شہر
زمرہ:ناگورنو قرہ باغ
زمرہ:ویکی ڈیٹا سے مطابقت رکھنے والی مختصر تفصیل
زمرہ:ناگورنو قرہ باغ کے شہر
زمرہ:زنگلان ضلع
تحریک طالبان

**تحریک طالبان** کے نام سے تین مختلف صفحات بنے ہوئے ہیں۔ یہاں سے آپ اپنے مطلوبہ صفحے پر جا سکتے ہیں۔
* تحریک طالبان سوات
* تحریک طالبان پاکستان
* تحریک الاسلامی طالبان
فہرست صدور ترکیہ

یہ جمہوریہ ترکیہ کے قیام سے اب تک آنے والے 11 صدور کی فہرست ہے۔ ترک جنگ آزادی سے قبل عثمانی سلاطین کے لیے دیکھیے فہرست سلاطین عثمانی

## صدور جمہوریہ ترکیہ (1923ء تا حال)

## حوالہ جات

*فہرست
*فہرست
زمرہ:ترکیہ کے سربراہان حکومت
زمرہ:فہارست ترکی کے سیاسی حکام
ترکی
زمرہ:قومی صدور کی فہرستیں
زمرہ:وزرائے اعظم کی فہرستیں
زمرہ:ترکیہ-متعلقہ فہرستیں
زمرہ:ترکیہ کی سیاست
وانا

**وانا**  پاکستان کا ایک آباد مقام جو جنوبی وزیرستان میں واقع ہے۔ اورجنوبی وزیرستان، پاکستان کا صدر مقام ہے۔

## مزید دیکھیے
* پاکستان
* فہرست پاکستان کے شہر

## حوالہ جات

زمرہ:پاکستان کے قبائلی شہر
زمرہ:جنوبی وزیرستان
زمرہ:وزیرستان
زمرہ:ویکی ڈیٹا سے مختلف مختصر وضاحت
شالیمار باغ

**شالیمار باغ** سے مراد درج ذیل مغلیہ باغات ہو سکتے ہیں:
*شالیمار باغ، دہلی، بھارت
*شالیمار باغ، سرینگر، بھارت
*شالیمار باغ، لاہور، پاکستان

زمرہ:ضد ابہام صفحات
نظریۂ میدان (ریاضی)

**نظریۂ میدان** شاخ ہے ریاضیات کی، جس مین میدان کے خاصوں کا مطالعہ کیا جاتا ہے۔ میدان ریاضیاتی شے ہے جس میں جمع، تفریق، ضرب اور تقسیم خوب تعریف ہوئے ہوں۔

*میدان* کا تصور ایبل اور گیلوا کے مساوات کی حلشدگی کے کام میں مضمر تھا۔

میدان الجبرا میں مطالعہ کا اہم موضوع ہیں کیونکہ یہ بہت سے اعددای نظامات جیسا کہ ناطق اعداد، حقیقی اعداد اور مختلط اعداد کی کارآمد جامعیت مہیا کرتے ہیں۔ خاص طور پر مشارکی، مبدلی اور توزیعی کے قواعد لاگو رہتے ہیں۔ ریاضی کے اور بہت سے علاقوں میں میدانات ظاہر ہوتے ہیں۔ میدان کا استعمال بہت جگہوں پر ہوتا ہے مثال کے طور پر ثنائی میدان شمارندیات میں استعمال ہوتا ہے۔

## حوالہ جات

## مزید دیکھیے

* گروہ
* حلقہ
* میدان
* سمتیہ فضاء

زمرہ:الجبرائی ساختیں
زمرہ:تجریدی الجبرا
زمرہ:نظریہ میدان
زمرہ:ریاضیات کے ذیلی شعبے
ضلع مہمند

ضلع مہ مند صوبہ خیبر پختونخوا کا ایک ضلع ہے۔
اس علاقے میں مہ مند قبائل کی نسبت سے اس ضلع کا نام مہ مند ہے۔ اس کے علاوہ اہم قبائل میں خوزئی ترکزئی بائیزئی اور حلیم زئی شامل ہیں
ضلع کا رقبہ تقریباً 2،296 مربع کلومیٹر ہے، جبکہ آبادی تقریباً 5 لاکھ کے لگ بھگ ہے
شمال میں باجوڑ ایجنسی، مشرق میں ملاکنڈ اور چارسدہ ضلع اور جنوب مشرق میں پشاور ضلع واقع ہے۔
مزید اس کے ساتھ ضلع خیبر جنوب میں اور افغانستان مغرب میں آتے ہیں۔

ضلع مہ مند کو جغرافیائی طور پر انتظامی سہولت کے لیے بالائی اور زیریں مہ مند علاقوں میں تقسیم کیا گیا ہے۔۔ ایک بڑا قصبہ غالانایی اس کا ضلعی بیڈ کوارٹر ہے۔
## تحصیلیں
# حلیم زئی،
# پینڈیالی،
# صافی،
# اپر مہ مند،
# بارنگ گھر،
# یکاغنڈ
# امبر اتمان خیل

## حوالہ جات

زمرہ:پاکستان کے قبائلی علاقوں کی ایجنسیاں
زمرہ:تحصیل حلیمزے کا ھیڈکواٹر غلنئ ھے غلنئ میں ایک بازار بھی ھے
زمرہ:خیبر پختونخوا کے اضلاع
مہ مند ایجنسی
زمرہ:مہ مند ایجنسی
نظریۂ احتمال

**نظریۂ احتمال** ریاضیات کی شاخ ہے جو تصادف مظاہر کے تحلیل سے متعلق ہے۔ نظریہ احتمال کے مرکزی موضوع تصادفی متغیر، عشوائی عملیات اور واقعات ہیں: غیرجبری واقعات یا ناپی گئی اقدار جو یا تو ایک دفعہ رُونما ہوں یا وقت کے ساتھ ارتقا ہوں ظاہری تصادفی ڈھنگ پر، کا ریاضیاتی تجرید۔ اگرچہ سکہ کا اچھالنا یا طاس کا لڑھکانا تصادفی واقعات ہیں، مگر اگر ان کو کئی بار دھرایا جائے تو تصادفی واقعات کے متوالیہ میں کچھ احصائی قرینے ظاہر ہوں گے، جن کا مطالعہ کیا جا سکے ہے اور پیشن گوئی بھی۔ دو نمائندہ نتائج جو ان قرینوں کا بیان کرتے ہیں، کثیر اعداد کا قانون اور مرکزی حد قضیہ ہیں۔

احصاء کی ریاضیاتی بنیاد کے طور پر، نظریہ احتمال بہت سی انسانی سرگرمیوں جن میں کثیر ڈیٹاِ مجموعات کا اقداری تحلیل مقصود ہو، کے لیے لازم ہے۔ نظریہ احتمال کے طرائق کا اطلاق مختلط نظامات جن کی حالت صرف جُزوی طور پر معلوم ہو پر بھی ہوتا ہے، جیسا کہ احصائی میکانیکات۔ بیسویں صدی طبیعیات کی ایک عظیم دریافت جوہری میزانوں پر طبیعی مظاہر کی تصادفی فطرت تھی، جو مقداریہ میکانیکات میں بیان ہوتا ہے۔

## مزید
* احتمال (احتمال نظریہ)

زمرہ:احتمال نظریہ
زمرہ:عرب ایجادات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اطالوی ایجادات
زمرہ:فرانسیسی ایجادات
زمرہ:ریاضیاتی تحلیل
زمرہ:ریاضیاتی ساختیں
زمرہ:عشوائی عملیت
ممالک کی فہرست بلحاظ کثافت آبادی

300px|تصغیر|ممالک کی کثافتِ آبادی (افراد فی مربع کلومیٹر)، 2006ء
یہ ممالک اور ان کے زیرِ انتظام علاقوں کی بلحاظ آبادی فہرست ہے۔ درجہ بندی کے لیے پیمائش افراد کی تعداد فی مربع کلومیٹر پر کی گئی ہے۔ فہرست میں آزاد ممالک کے ساتھ ساتھ ان کے مقبوضہ یا زیرِ انتظام نیم خود مختار علاقے اور غیر تسلیم شدہ مگر عملاً آزاد ممالک بھی شامل کیے گئے ہیں۔ رقبات میں خشکی سے گھرے آبی اجسام مثلاً جھیلوں کا رقبہ بھی شامل ہے اور آبادی اقوام متحدہ کے جولائی 2005ء کے تخمینوں کے مطابق ہے۔

## مزید دیکھیے
* فہرست ممالک بلحاظ آبادی
* فہرست شمالی امریکہ کی خود مختار ریاستیں اور تابع علاقہ جات بلحاظ کثافت آبادی

## حوالہ جات




زمرہ:بشری شماریات
زمرہ:فہارست ممالک بلحاظ آبادی
زمرہ:فہرستیں بلحاظ کثافت آبادی
زمرہ:معاشیاتِ آبادی
کثافت آبادی
زمرہ:ویکی ڈیٹا سے مختلف مختصر وضاحت
زمرہ:جغرافیہ آبادی
زمرہ:ممالک کی فہرستیں بلحاظ کثافت آبادی
جرزی

**جرزی** (Jersey) فرانس کے نارمنڈی کے ساحل کے قریب، برطانیہ کے ماتحت ایک چھوٹا سا مجموعہ جزائر ہے۔ رقبہ 116 مربع کلومیٹر اور آبادی تقریباً 97،857 ہے

## حوالہ جات

## فہرست متعلقہ مضامین جرزی
* فہرست متعلقہ مضامین جرزی

زمرہ:جرزی
زمرہ:1204ء میں قائم ہونے والے ممالک اور علاقے
زمرہ:انگریزی بولنے والے ممالک اور علاقہ جات
زمرہ:برطانوی جزائر
زمرہ:تاج توابع
زمرہ:جزیرہ ممالک
زمرہ:مغربی یورپی ممالک
زمرہ:یورپی اتحاد کے مخصوص علاقے
زمرہ:فرانسیسی زبان بولنے والے ممالک اور علاقہ جات
زمرہ:ویکی ڈیٹا سے مختلف مختصر وضاحت
گرنزی

**گرنزی** (Guernsey) رودبار انگلستان میں برطانیہ کے زیر انتظام جزائر کا چھوٹا سا مجموعہ ہے۔ جزائر کا رقبہ 78 مربع کلومیٹر اور آبادی لگ بھگ 66,000 ہے۔

## فہرست متعلقہ مضامین گرنزی
* فہرست متعلقہ مضامین گرنزی
## نگار خانہ

File:Rambles Among the Channel Islands by a Naturalist Jean Louis Armand de Quatrefages de Bréau bb.jpg|


## حوالہ جات

زمرہ:گرنزی
زمرہ:1204ء میں قائم ہونے والے ممالک اور علاقے
زمرہ:انگریزی بولنے والے ممالک اور علاقہ جات
زمرہ:برطانوی جزائر
زمرہ:تاج توابع
زمرہ:یورپی اتحاد کے مخصوص علاقے
زمرہ:جزیرہ ممالک
زمرہ:مغربی یورپی ممالک
زمرہ:ویکی ڈیٹا سے مختلف مختصر وضاحت
مخاط

مخاط (mucus) اصل میں فقاریہ (vertebrate) جانداروں میں پایا جانے والا ایک چکنا، لعاب نما افراز (secretion) ہے جو کے مخاطی جھلیوں (mucous membranes) میں موجود خلیات سے پیدا ہوتا ہے اور انھی جھلیوں پر ایک ستر یا استر کی مانند چھا جاتا ہے۔

زمرہ:خارجی نظام
زمرہ:سوائل جسم
مخاطی

**مخاطی** کا لفظ مخاط یعنی mucus سے بنا ہوا ایک اسم صفت ہے جو مخاط سے تعلق کو ظاہر کرتا ہے اس لفظ پر الگ سے یہ ضد ابہام صفحہ اس کے انگریزی متبادل کی وجہ سے تشکیل دیا گیا ہے جو mucous کہلاتا ہے اور عام طور پر نئے قاری کو mucus سے ابہام میں مبتلا کر سکتا ہے۔ 
* مخاط پیدا کرنے والی جھلیوں کے لیے مخاطی جھلی (mucous membrane)
* مخاط پیدا کرنے والے عنیبات (acini) کے لیے مخاطی عنیبہ (mucous acinus)
* مخاطی اسہال (mucous diarrhoea) کے لیے دیکھیے اسہال
* بڑی آنت کے مرض ؛ مخاطی التہاب قولونی (mucous colitis) دیکھیے التہاب قولونی (colitis)

زمرہ:سوائل جسم
زمرہ:ضد ابہام صفحات
جزائر فاکلینڈ

**جزائر فاکلینڈ** جنوبی بحر اوقیانوس میں ارجنٹائن کے ساحل سے 480 کلومیٹر کے فاصلے پر واقع ایک مجموعہ جزائر ہے۔ مجموعہ میں دو بڑے جزیرے، مشرقی فاکلینڈ اور مغربی فاکلینڈ اور 776 چھوٹے جزیرے شامل ہیں۔ رقبہ 12,000 مربع کلومیٹر سے زائد جبکہ آبادی صرف 3,000 کے لگ بھگ ہے۔

یہ جزائر برطانیہ کے زیر انتظام ہیں لیکن ارجنٹائن ان پر ملکیت کا دعویٰ کرتا ہے۔ اس تنازع کے باعث ارجنٹائن اور برطانیہ کے مابین 1982ء میں ایک جنگ بھی ہو چکی ہے جس میں ارجنٹائن کو شکست کا سامنا کرنا پڑا۔

جزائر کی معیشت کا ایک بڑا حصہ گلہ بانی پر منحصر ہے جو یہاں کا تاریخی پیشہ بھی ہے۔ یہ علاقہ بھیڑوں کی افزائش کے لیے مشہور ہے اور یہاں پر اندازہً 5 لاکھ بھیڑیں موجود ہیں۔ 1984ء کے بعد سے معیشت میں تنوع لانے کے لیے ماہی گیری کی صنعت کو بھی فروغ دیا گیا ہے اور اب یہ صنعت معیشت کا سب سے بڑا حصہ ہے۔ سیاحت بھی معیشت میں اہم کردار ادا کرتی ہے۔

## فہرست متعلقہ مضامین جزائر فاکلینڈ
* فہرست متعلقہ مضامین جزائر فاکلینڈ

## مزید دیکھیے
جزائر فاکلینڈ خودمختاری تنازعہ
## حوالہ جات

زمرہ:جزائر فاکلینڈ
زمرہ:1833ء میں قائم ہونے والے ممالک اور علاقے
زمرہ:انگریزی بولنے والے ممالک اور علاقہ جات
زمرہ:سمندر پار برطانوی علاقے
زمرہ:متنازع جزائر
زمرہ:جزیرہ ممالک
زمرہ:جنوبی امریکا کے متنازع جزائر
زمرہ:بحر اوقیانوس کے جزائر
زمرہ:جنوب امریکی ممالک
فرانسیسی گیانا

**فرانسیسی گیانا** براعظم جنوبی امریکا کے شمالی ساحل پر ایک فرانسیسی مقبوضہ علاقہ ہے۔ اس کی سرحدیں برازیل اور سرینام سے ملتی ہیں۔

## آب و ہوا




## فہرست متعلقہ مضامین فرانسیسی گیانا
* فہرست متعلقہ مضامین فرانسیسی گیانا
## حوالہ جات

زمرہ:فرانسیسی گیانا
زمرہ:1946ء میں قائم ہونے والے ممالک اور علاقے
زمرہ:بحر اوقیانوس کے کنارے واقع ممالک
زمرہ:جنوب امریکی ممالک
زمرہ:جنوبی امریکہ کی سابقہ مستعمرات
زمرہ:سابقہ فرانسیسی مستعمرات
زمرہ:فرانس کے سمندر پار محکمہ جات
زمرہ:فرانس کے علاقے
زمرہ:فرانس کے محکمہ جات
زمرہ:فرانسیسی زبان بولنے والے ممالک اور علاقہ جات
زمرہ:کیریبین ممالک
زمرہ:منقسم خطہ جات
زمرہ:جنوبی امریکا میں 1946ء کی تاسیسات
زمرہ:صفحات مع گراف
زمرہ:ویکی ڈیٹا سے مطابقت رکھنے والی مختصر تفصیل
زمرہ:فرانسیسی غرب الہند
زمرہ:گردشی کرنسیاں
نیووے

**نیووے** جنوب مغربی بحرالکاہل کا جزیروں پر مشتمل ایک ملک ہے۔ اس کا دار الحکومت الوفی ہے۔

## فہرست متعلقہ مضامین نیووے
* فہرست متعلقہ مضامین نیووے
## حوالہ جات

نیووے
زمرہ:1974ء میں قائم ہونے والے ممالک اور علاقے
زمرہ:انگریزی بولنے والے ممالک اور علاقہ جات
زمرہ:اوقیانوسی ممالک
زمرہ:پولینیشیا
زمرہ:جزیرہ ممالک
زمرہ:دسویں صدی میں آباد ہونے والے مقامات
زمرہ:سابقہ برطانوی زیر حمایت ریاستیں
زمرہ:پولینیشیا میں ممالک
زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:نیووے میں پرندوں کے اہم علاقے
زمرہ:نیوزی لینڈ قلمرو
نائلہ چوہان

محترمہ **نائلہ چوہان** 6 مئی 1958ء کو راولپنڈی میں پیدا ہوئیں۔ ایک اچھی سفارتکار اور خاتون ارٹسٹ کے طور پر شہرت رکھتی ہیں۔ اپنے کیریئر میں نائلہ چوہان ممبر بورڈ آف ڈائریکٹر آف اوورسیزایمپلائمنٹ کارپوریشن آف پاکستان، انٹر اسٹیٹ ویسٹ سسٹم وغیرہ رہی ہیں۔ نائلہ چوہان نے پوری دنیا میں کیمیکل ہتھیاروں کے خلاف مہم بھی چلائی ہے اس ضمن میں وہ پہلی سویلین اور خاتون پیڈ آف نیشنل اتھارٹی فار تخفیف کیمیکل ہتھیار رہیں۔ 2013ء کے خاتمے تک نائلہ چوہان ارجنٹائن، پیرو، اوروگوائی اور ایکواڈور میں پاکستان کی سفیر رہیں۔ وہ لاطینی جنوبی امریکا اور پاکستان کے تعلقات مضبوط بنانے کی خواہاں رہیں اس وقت وہ ایڈیشنل سیکریٹری منسٹری آف فارن افیرز اسلام آباد مقرر تھیں کہ ان کی پوسٹنگ آسٹریلیا میں ہوئی۔

## تعلیم
نائلہ چوہان نے انٹرنیشنل ریلیشنز میں قائد اعظم یونورسٹی سے ماسٹرڈگری حاصل کی ہے اور پیرس سے انٹرنیشنل ریلیشنز میں پی ایچ ڈی سیشن سرٹفیکیٹ حاصل کیا ہے۔ انھوں سے پیرس میں مشہور سینٹرز سے بھی تربیت حاصل کی ہے۔ انھوں نے کینیڈی اسکول آف گورنمنٹ ہارورڈ یونورسٹی میں ایگزیکوٹو ڈیولپمنٹ پروگرام بھی کیا۔ انھیں کئی زبانوں پے عبور حاصل ہے۔ 35 سال کی عمر تک انھوں نے انگریزی، فرانسیسی، بنگالی، پنجابی، اردو، فارسی اور 51 سال کی عمر میں ہسپانوی زبان پر عبور حاصل کیا۔

## کیریئر
[تصغیر|[پیرس میں 2002ء میں محترمہ نائلہ چوہان بطرس بطرس غالی کے ساتھ]]
اپنے سفارتکاری کیریر میں دو ہائی کمیشن آف پاکستان اوٹاوا کینیڈا رہیں۔ 1987ء میں جرنل اسمبلی اقوام متحدہ میں پاکستان کی نامزد سفیر رہیں اور تہران میں 1989ء سے 1993ء تک جبکہ کوالا لمپور میں 1997 سے 2001ء تک خدمات انجام دیں۔

## خاندان
نائلہ چوہان کے شوہر کا نام موسی جاوید چوہان ہے اور ان کے دو بیٹے ہیں جن کے نام عثمان وقاص چوہان اور ابراہیم ابوبکر چوہان ہیں۔

## حوالہ جات

زمرہ:1958ء کی پیدائشیں
زمرہ:بقید حیات شخصیات
زمرہ:پاکستانی خواتین سفارت کار
زمرہ:پاکستانی خواتین سفرا
زمرہ:پاکستانی خواتین فنکار
زمرہ:پاکستانی سفارت کار
زمرہ:پاکستانی سفرا برائے ارجنٹینا
زمرہ:پاکستانی سفرا برائے ایکواڈور
زمرہ:پاکستانی سفرا برائے پیرو
زمرہ:پاکستانی سفرا برائے یوروگوئے
زمرہ:پاکستانی سیاست دان
زمرہ:پاکستانی فنکار
زمرہ:پاکستانی مصورہ
زمرہ:پاکستانی ہائی کمشنر برائے آسٹریلیا
زمرہ:جان ایف کینیڈی اسکول آف گورنمنٹ کے فضلا
زمرہ:جامعہ قائداعظم کے فضلا
زمرہ:نسائیت پسند پاکستانی
زمرہ:ویکی ڈیٹا سے مختلف مختصر وضاحت
زمرہ:بیسویں صدی کی پاکستانی خواتین
زمرہ:اکیسویں صدی کی پاکستانی خواتین
زمرہ:پاکستانی مصور
ضلع شیرانی

**ضلع شیرانی** بلوچستان (پاکستان) کے ضلع ژوب کی ایک تحصیل تھی۔ اب خود ضلع بن چکا ہے۔ یہاں شیرانی قبائل کی اکثریت ہے جس سے اس کا نام پڑا ہے۔
اس کی آبادی اسی ہزار سے کچھ زیادہ ہے۔ یہ علاقہ کوہِ سلیمان میں واقع ہے اور سب سے اونچا مقام تخت سلیمان کہلاتا ہے۔
## متعلقہ مضامین
* بلوچستان

## حوالہ جات

ضلع شیرانی
زمرہ:پاکستان میں 2006ء کی تاسیسات
زمرہ:پاکستان کے اضلاع
زمرہ:بلوچستان کے اضلاع
زمرہ:ویکی ڈیٹا سے مختلف مختصر وضاحت
ضلع واشک

**ضلع واشک** بلوچستان کا پاک-ایران سرحد کے قریب واقع ضلع ہے۔ اس سے پہلے یہ ضلع خاران کا حصہ شمار ہوتا تھا۔ 2005ء میں اسے ضلع کا درجہ دیا گیا۔ ضلع واشک کے مشرق میں ضلع خضدار، مغرب ایرانی سرحد، شمال میں ضلع چاغی اور جنوب میں ضلع پنجگور ملتا ہے۔
یہاں کی آبادی کی اکثریت بلوچوں پر مشتمل ہے، بڑے قبائل میں محمد حسنی، ریکی اور دیگر شامل ہے۔
## تحصیلیں اور ذیلی تحصیلیں
انتظامی طور پر اس کی تحصیلیں اور ذیلی تحصیلیں درج ذیل ہیں۔
* تحصیل ماشکیل
* تحصیل واشک
* تحصیل ناگ
## حوالہ جات


زمرہ:بلوچستان کے اضلاع
زمرہ:پاکستان کے اضلاع
زمرہ:2005ء کی تاسیسات
تحصیل ماشکیل

یہ بلوچستان <small>(پاکستان)</small> کے ضلع واشک کی ایک تحصیل ہے۔ جوایرانی سرحد کے قریب واقع ہے۔ یہاں 25قبائل کے 80ہزار نفوس آباد ہیں۔ ذریعہ ماش کھجور کی سالانہ پیداوار یا ایران سے اسمگل کیا جانے والا سامان اور پیٹرول ہے۔ ماشکیل ڈسٹرکٹ ہیڈکواٹر واشک سے 150کلومیٹر دور ہے۔ قریبی بڑے شہر دالبندین سے ساڑھے چار سے پانچ گھنٹے اور کوئٹہ سے 18گھنتے کی دوری پر ہے۔ جبکہ ماشکیل سے ایرانی شہر زاہدان کا سفر صرف ایک گھنٹے کا ہے۔

16اپریل 2013کو پاکستان میں آنے والے سات اعشاریہ آٹھ شدت کے زلزلے میں سب سے زیادہ ماشکیل متاثر ہوا۔ یہاں 43 افراد جان بحق، 210 زخمی ہوئے۔ جبکہ 5609مکانات اور دکانوں کو نقصان پہنچا۔ کچے گھروں کا شہر مٹی کا ڈھیر بن گیا۔

زلزلے کے فورا بعد فرنٹیر کور (ایف سی) نے امدادی کام شروع کیے اور زخمیوں کو ہیلی کاپٹر کے ذریعے کوئٹہ منتقل کیا گیا۔ کوئٹہ سے ماشکیل کا زمینی راستہ طویل، دشوار اور خطرناک ہونے کی وجہ سے امدای کاموں میں مشکلات پیش اآئیں۔ یہاں بعض دینی رفاہی ادارے بھی پہنچے۔ جن میں جماعت الدعوۃ سرفہرست ہے۔ جماعۃ الدعوۃ کے رضاکاروں نے زخمیوں کو نکالا، خوراک، راشن اور خیمے بھی تقسیم کیے۔
## حوالہ جات

ماشکیل
زمرہ:ضلع واشک
آزاد کشمیر کے اضلاع

آزاد کشمیر یا پاکستان کے زیرِ انتظام کشمیر کو (10) اضلاع میں تقسیم کیا گیا ہے۔ ان میں سات پرانے اور( 3) نئے ضلع نیلم۔ ضلع حو یلی ا و ر ضلع ہٹیاں شامل ہیں۔ 

تصغیر|300px|آزاد کشمیر کے اضلاع
آزاد کشمیر یا پاکستان کے زیرِ انتظام کشمیر کو دس اضلاع میں تقسیم کیا گیا ہے۔ ان میں سات پرانے اور تین نئے اضلاع شامل ہیں ۔ 

آزاد کشمیر کے اضلاع
زمرہ:پاکستان کے اضلاع
گلگت بلتستان کے اضلاع

گلگت بلتستان اب سات اضلاع پر مشتمل ہے جن میں سے دو بلتستان میں، تین گلگت اور دو ہنزہ۔ نگر کے اضلاع ہیں۔ اس سے پہلے ہنزہ۔ نگر کو بھی گلگت ڈویژن میں شمار کیا جاتا تھا جسے اب علاحدہ کر دیا گیا ہے۔






گلگت بلتستان کے اضلاع
زمرہ:پاکستان کے اضلاع
برقہ

تصغیر|رومی کھنڈر، برقہ
[تصغیر|[امارت برقہ کا پرچم]]

برقہ  شمال مشرقی لیبیا کا ایک جزیرہ نما ہے۔ اس کے جنوب میں مشرقی لیبیا کا وسیع و عریض صحرائے اعظم ہے۔ اس جزیرہ نما میں جبل اخضر ہے جس کی بلند ترین چوٹی 868 میٹر اونچی ہے۔ برقہ کے سامنے بنغازی کا ساحلی میدان ہے۔ یونانی دور میں یہاں پنٹاپولس(عربی: انطابلس) یعنی پانچ بستیاں، سرنہ، اپولونیا، برقہ، برنیک اور توکرہ، بسائی گئیں۔ 

مسلمانوں نے اس علاقے کو 641ء میں اپنی قلمرو میں شامل کیا اور 17 ویں صدی کے اوائل میں یہ عثمانی سلطنت کا حصہ بنا۔ 

1911ء میں یہاں اطالوی حملہ آور ہوئے تاہم وہ بمشکل 1931ء میں برقہ پر قبضہ کر سکے۔ اطالوی دسمبر 1942ء تک برقہ پر قابض رہے۔ 

1934 سے 1963 تک **برقہ** مغرب میں فزان اور شمال مغرب میں طرابلس کے ساتھ اطالوی لیبیا اور مملکت لیبیا کی تین انتظامی اکائیوں میں سے ایک تھا۔ 

## حوالہ جات

زمرہ:برقہ
زمرہ:جزیرہ نما
زمرہ:جغرافیہ لیبیا
زمرہ:خود مختار خطے
زمرہ:قدیم افریقا کے ممالک
زمرہ:تاریخی خطے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:تواریخ اور وقائع کے لیے ویکی گردانی کے سانچے
زمرہ:اسلامی تاریخ کے سانچے
زمرہ:تاریخ اسلامی علوم سانچے
زمرہ:افریقہ کے سواحل
زمرہ:افریقا کے خطے
زمرہ:تاریخ کریٹ
زمرہ:رومی لیبیا
زمرہ:جغرافیہ